Majstrovstvá sveta v ľadovom hokeji 2021
Majstrovstvá sveta v ľadovom hokeji 2021 boli 84. majstrovstvá sveta v ľadovom hokeji, ktoré sa konali od 21. mája do 6. júna 2021 v Lotyšsku. Bielorusko a Lotyšsko súťažili o uskutočnenie majstrovstiev sveta proti Fínsku, ktoré hostilo majstrovstvá sveta osemkrát. V hlavnom meste Lotyšska boli naposledy majstrovstvá v roku 2006. Plánovaným spoluusporiadateľom šampionátu malo byť aj Bielorusko, ale z dôvodu bezpečnosti a politickej a epidemiologickej situácii Medzinárodná hokejová federácia 18. januára 2021 odobrala Bielorusku usporiadateľstvo. Majstrovstvá sa mohli odohrať aj na Slovensku alebo v Dánsku. 22. januára 2021 Slovenský zväz ľadového hokeja potvrdil, že s Medzinárodnou hokejovou federáciou rokuje o spoluorganizácii šampionátu. Šampionát sa mohol z časti odohrávať v Bratislave na zimnom štadióne Ondreja Nepelu. IIHF však 2. februára oficiálne potvrdila, že Lotyšsko bude jediný usporiadateľ majstrovstiev sveta v ľadovom hokeji 2021.